ข้อบัญญัติองค์การบริหารส่วนตำบลตากแดดข้อบัญญัติองค์การบริหารส่วนตำบลตากแดดเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลตากแดดอำเภอเมืองพังงา จังหวัดพังงาพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลตากแดดโดยความเห็นชอบของสภาองค์การบริหารส่วนตำบลตากแดดและนายอำเภอเมืองพังงา จึงตราข้อบัญญัติขึ้นไว้ดังต่อไปนี้ข้อ ๑ ข้อบัญญัตินี้ให้เรียกว่า ข้อบัญญัติองค์การบริหารส่วนตำบลตากแดด เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลตากแดด อำเภอเมืองพังงา จังหวัดพังงา พ.ศ. ๒๕๕๘ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศใช้บังคับผังเมืองรวมระดับเมืองหรือผังเมืองรวมระดับชุมชนในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดแนวเขตตำบลตากแดดด้านตะวันออกด้านตะวันออก จดแนวป่าไม้ถาวรตามมติคณะรัฐมนตรีป่าชายเลนโครงการคลองหาดคี่ (พง.๙๐)ด้านใต้ จดแนวเขตตำบลตากแดดด้านตะวันออก และแนวเขตป่าไม้ถาวรตามมติคณะรัฐมนตรี ป่าชายเลนโครงการป่าลัดคลองสวน(พง.๘๙) และอุทยานแห่งชาติอ่าวพังงาด้านตะวันตก จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๔๑๔๔ เส้นตั้งฉากกับทางหลวงแผ่นดินหมายเลข ๔ (ถนนเพชรเกษม)ที่จุดซึ่งห่างจากทางหลวงแผ่นดินหมายเลข ๔๑๔๔ บรรจบกับทางหลวงแผ่นดินหมายเลข ๔(ถนนเพชรเกษม) ไปทางทิศตะวันตกเฉียงใต้ตามแนวทางหลวงแผ่นดินหมายเลข ๔(ถนนเพชรเกษม) เป็นระยะ ๓๐๐ เมตร และเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)บริเวณที่ ๒ หมายความว่าพื้นที่ในบริเวณ ดังต่อไปนี้(๒.๑) ด้านเหนือ จดแนวเขตตำบลตากแดด ด้านตะวันออกด้านใต้ จดแนวเขตตำบลตากแดดด้านใต้ด้านตะวันตก จดแนวเขตป่าไม้ถาวรตามมติคณะรัฐมนตรีป่าชายเลนโครงการคลองหาดคี่ (พง. ๙๐)(๒.๒) ด้านเหนือ จดแนวเขตป่าไม้ถาวรตามมติคณะรัฐมนตรีป่าชายเลนโครงการป่าลัดคลองสวน (พง.๘๙) และอุทยานแห่งชาติป่าอ่าวพังงาด้านตะวันออก จดแนวเขตตำบลตากแดด ด้านตะวันออกด้านตะวันตก จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๔๑๔๔ทั้งนี้ พื้นที่บริเวณที่ ๑และบริเวณที่ ๒ ปรากฏตามแผนที่ท้ายข้อบัญญัตินี้ข้อ ๔ กำหนดให้พื้นที่ในท้องที่องค์การบริหารส่วนตำบลตากแดดภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่ที่ใช้ในการเก็บรักษาน้ำมันเชื้อเพลิงที่ไม่ใช้ก๊าชปิโตรเลียมเหลวและก๊าชธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๓) สถานที่บรรจุก๊าช สถานที่เก็บก๊าชและห้องบรรจุก๊าชตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าช สถานที่ใช้ก๊าช และสถานที่จำหน่ายอาหารที่จำหน่ายอาหารที่ใช้ก๊าช(๔) อาคารพักอาศัยหรืออาคารพาณิชย์ ประเภทอาคารสูงหรืออาคารขนาดใหญ่(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน(๒) สถานที่ที่ใช้ในการเก็บรักษาน้ำมันเชื้อเพลิงที่ไม่ใช้ก๊าชปิโตรเลียมเหลวและก๊าชธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานที่บริการน้ำมันเชื้อเพลิง(๓) สถานที่บรรจุก๊าช สถานที่เก็บก๊าชและห้องบรรจุก๊าชตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าช สถานที่ใช้ก๊าช และสถานที่จำหน่ายอาหารที่ใช้ก๊าช(๔) สุสานและฌาปนสถานตามกฎหมายว่าด้วยสุสานและฌาปนสถาน(๕) อาคารพักอาศัยประเภทห้องชุด อาคารชุด หรือหอพัก(๖) คลังสินค้า(๗) ไซโลเก็บผลิตผลทางการเกษตร(๘) โรงกำจัดมูลฝอยข้อ ๕ ภายในบริเวณพื้นที่ที่กำหนดไว้ตามข้อ ๓ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามบุคคลใดดัดแปลงหรือเปลี่ยนการใช้อาคารดังกล่าวให้เป็นชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นมาต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลตากแดดรักษาการให้เป็นไปตามข้อบัญญัตินี้ประกาศณ วันที่ ๑๗ มีนาคม พ.ศ. ๒๕๕๘ศรวัส ยงยุทธ์นายกองค์การบริหารส่วนตำบลตากแดด[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลตากแดด เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลตากแดดอำเภอเมืองพังงา จังหวัดพังงา พ.ศ. ๒๕๕๘๒. บัญชีท้ายข้อบัญญัติองค์การบริหารส่วนตำบลตากแดด เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลตากแดดอำเภอเมืองพังงา จังหวัดพังงา พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๑ พฤษภาคม๒๕๕๘วิศนี/ผู้ตรวจ๑๕ พฤษภาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๐๕ ง/หน้า ๔๕/๗ พฤษภาคม ๒๕๕๘